Cseresznyefa pirosat virágzik
Cseresznyefa pirosat virágzik,
Az én babám lakodalmast játszik,
Majd elmegyek a lakodalmába,
Megcsókolom ott is utoljára.

Erre alá piros az ég alja,
Haragszik a babám édes anyja,
Ha haragszik, nem tehetek róla,
Ugy sem leszek a fiáé soha.

Nincsen nekem jobb tanyám,
Mint a babám udvarán;
Leterítem fejér kezkenőmet,
Oda várom kedves szeretőmet.

Elszakadt a szép bécsi kezkenőm,
Elhagyott a szép barna szeretőm,
Ha elhagyott, majd megvár, majd megvár,
Az ollári gyöngygyel rakott utczán.
Népköltészet